เรื่องร้องเรียน (ความสะอาด,ร้องเรียน) วันที่ 2023-08-16 03:40:42 — แขวงมหาพฤฒาราม เขตบางรัก กรุงเทพมหานคร
ที่ 08/2023/002
วันที่ 16 สิงหาคม 2566


เรื่อง    ปัญหาการจัดเก็บขยะของเขตบางรัก
เรียน	ผู้ว่าราชการกรุงเทพมหานคร
สำเนาเรียน  ผู้อำนวยการเขตลาดพร้าว
สิ่งที่แนบมาด้วย 1.ภาพถ่ายขยะล้นห้องขยะ
	
ข้าพเจ้า นิติบุคคลอาคารชุดเดอะ เนสท์ จุฬา-สามย่าน ซึ่งอยู่ในพื้นที่รับผิดชอบของเขตบางรัก ได้รับความเดือดร้อนเนื่องจากหน่วยงานของท่าน ซึ่งได้แจ้งไปยังสำนักงานเขตบ่อยครั้งแต่ยังไม่ได้รับการแก้ไข พนักงานของท่านเพิกเฉยละเลยการจัดเก็บขยะ โดยครั้งล่าสุดที่มีการเก็บขยะคือ วันที่ 8 สิงหาคม 2566 จนบัดนี้ วันที่ 16 สิงหาคม 2566 นับเป็นเวลากว่า 9 วัน ที่ไม่มีการเข้ามาเก็บขยะ ทำให้ปัจจุบัน มีขยะล้นห้องพักขยะ ทำให้ส่งกลิ่นเหม็นส่งผลกระทบต่อการอยู่อาศัย

ดังนั้น ข้าพเจ้า นิติบุคคลอาคารชุดเดอะ เนสท์ จุฬา-สามย่าน จึงใคร่ขอร้องเรียนมายังผู้ว่าราชการเพื่อให้ท่านเข้าเก็บขยะตามรอบ
นอกจากนี้ขอให้ชี้แจงถึงมาตรฐานการจัดเก็บขยะ ว่ามีแผนการจัดเก็บขยะทุกกี่วัน และสามารถตามแผนงานดังกล่าว (ถ้ามี) ได้หรือไม่ และการติดตามเพื่อแก้ปัญหาอย่างไรเมื่อไม่สามารถปฏิบัติตามแผนงานที่วางไว้ได้


ขอแสดงความนับถือ